Pe 27 martie, în fiecare an, pasionații de teatru din întreaga lume sărbătoresc Ziua Mondială a Teatrului. În acest context, Centrul Cultural Sighetu, cu sprijinul Primăriei și Consiliului Local Sighetu Marmatiei, invită publicul la o sărbătoare a artei și culturii, pe data de 27 martie 2024, la Sala de Spectacole din Piața Libertății nr. 24A.
Evenimentul începe la ora 16:00 cu o prestație oferită de trupa MEDILER & KATHEGE. Apoi, de la ora 16:30, Teatrul de Păpuși al Grădiniței cu Program Prolungit nr. 9 din Sighetu Marmatiei, sub îndrumarea directorului Prof. Hosu Cornelia Aurica, va aduce în scenă spectacole, precum: "Fata Moșului și Fata Babei" și "Gâsca de Aur".
,,Nu rata ocazia de a trăi magia teatrului într-un spectacol memorabil! Sărbătorește cu noi Ziua Teatrului!
Intrarea este liberă!" – scrie Centrul Cultural Sighetu Marmației.